Vniuersis Christi fidelibus ad quos præsens scriptū peruenerit. Magister Richardus Episcopus,  Philippus Archidiaconus Constantiensis salutem in Domino. Ad vniuersitatis vestrę notitiam volumus peruenire, quod causa quæ inter Abbatē  Monachos Montisburgi ex vna parte,  Priorem  Monachos S. Cosmæ ex altera vertebatur super Ecclesia de Morsalin. nobis a Sede Apostolica commissa fuit in hæc verba. ADRIANVS Episcopus seruus seruorum Dei dilectis filiis Magistro Richardo Episcopo,  Philippo Archidiacono. Conquerētibus dilectis filiis nostris Abbate  Monachis Montisburgi ad audientiam nostram peruenit, quod Willelmus Prior  Monachi S. Cosmæ Constantiensis diocesis ius suum in Ecclesia Morsalinarum iniuste detinent,  reddere contradicunt. Quocirca discretioni vestræ per Apostolica scripta mandamus, quatinus partibus in præsentia vestra constitutis, quæ hinc inde proposituri fuerint audiatis,  causam inter ipsos, appellatione remota fine Canonico terminetis, facientes quod statueritis per censuram Ecclesiasticam firmiter obseruari,  Datum Laterani X. Kal. Maij, Pontif. nostri an. IV. Huius igitur auctoritate mandati partes ad præsentiam nostram conuocauimus,  auditis hinc inde propositis, discordiam quæ inter inter ipsos pro memorata Ecclesia Morsalinarum fuerat, in hunc modum ad pacem  concordiam reduximus. Monachi Montisburgi duas partes decimæ frugum de omni terra quam habent Monachi S. Cosmæ in parrochia Morsalinarum libere  quiete in perpetuum possidebunt,  in recognitione X. solidos Andeg. vel Rotho. Priori  Monachis S. Cosmæ annuatim reddent. Ecclesia vero eiusdem villæ  impositio Clerici ad ea quæ ad altare  cimiterium pertinent, cum tertia parte decimæ frugum Priori  Monachis S. Cosmæ, libere  quiete in perpetuum remanebunt. Facta est autem hæc concordia assensu,  consensu Petri Abbatis  fratrum Cluniacensium,  a partibus hinc inde in præsentia nostra sacramēti interpositione confirmata. Et ne super hoc in posterum querela denuo suscitetur,  quod canonice factum est recidiuum patiatur, eandem concordiam præsentis scripti auctoritate,  sigillorum nostrorum appensione roborauimus. Test. Alueredo Cantore, Rob. de Pererio Canonico Constant. Petro Capellano, Willelmo de Vernone, Richardo de Walliuilla, Roberto de S. Germano tunc Vicecomite, Roberto Venatore, Richardo de Saucerio, Willelmo de Han, Radulpho Gaam,  aliis multis.